यह सन्देश निर्मल महतोजी का बोकारो झारखण्ड से है…अपने इस सन्देश में निर्मलजी हमें पेट में होने वाले कीड़ो से बचने का उपचार के बारे में बता रहे है…पेट में कीड़े या कृमि यह रोग ज्यादातर बच्चों में ही पाया जाता है…इस रोग के कारण शरीर का वजन कम होने लगता है तथा मल में साथ में कीड़े भी निकलने लगते है…इसके उपचार के लिए आधा ग्राम अजवाइन में उतने वजन का गुड मिलाकर दिन में तीन बार खिलाने से लाभ होता है…यह 3-5 वर्षों के बच्चों को खिलाना चाहिए… बच्चों को सुबह 10 ग्राम गुड खिलाना चाहिए इससे पेट के सारे कीड़े एकत्रित हो जाते है इसके बाद आधा ग्राम अजवाइन का चूर्ण बासी पानी से खिलाने से कीड़े मल के साथ निकल जाते है…अगर यही समस्या वयस्कों को हो तो उन्हें 50 ग्राम गुड खाने के बाद 2 ग्राम अजवाइन का चूर्ण बासी पानी के साथ लेना चाहिए…बच्चों को रात को सोने से पहले आधा ग्राम अजवाइन के चूर्ण में चुटकी भर काला नमक मिलाकर गुनगुने पाने से देना चाहिए इससे सारे कीड़े मरकर सुबह मल के साथ निकल जायेंगे…वयस्क इससे दुगनी मात्रा में इसका प्रयोग करें…अजवाइन का चूर्ण मट्ठे के साथ लेने से भी लाभ मिलता है… टमाटर के साथ कालीमिर्च और सैंधा नमक मिलकर खाने से भी आराम मिलता है…निम्बू के बीजो को पीसकर उसका चूर्ण 1 ग्राम बच्चों को और 3 ग्राम वयस्कों को गुनगुने पानी के साथ देने से आराम मिलता है… बच्चो को एक सेव फल रात को छिलके समेत खिलाना चाहिए..पर उसके बाद पानी नहीं पिलाना चाहिए ऐसा करने से एक सप्ताह में पेट के कीड़े नष्ट हो जाते है.. अनार का रस पीने से भी इस रोग में आराम मिलता है….